**Dňa 31.05. 2022 sa uskutočnia
doplňujúce voľby do Akademického senátu FMV za študentskú časť Fakulty medzinárodných vzťahov EU v Bratislave**

V zmysle článku 4, bodu 8, Zásad volieb do AS FMV sa konajú doplňujúce **voľby do Akademického senátu FMV za študentskú časť dňa 31.05. 2022.**Za kandidáta do AS FMV v Bratislave môže byť navrhnutý iba člen akademickej obce FMV EU v Bratislave, konkrétne môžu byť do študentskej časti AS FMV volení len študenti denného štúdia.

Návrhy kandidátov na členov študentskej časti AS FMV predložia volebnej komisii členovia študentskej časti AS FMV fyzickou formou v termínoch **od 26.5.2022 do 27.05.2022 do 13:30,** zaslaním na adresu:

**Študentský parlament FMV**

**Fakulta medzinárodných vzťahov EU v Bratislave**

**Dolnozemská cesta 1/b**

**852 35 Bratislava 5**

a zároveň zaslaním elektronickej kópie na mail: **vstasak1@student.euba.sk**

Zároveň platí že:

1. Navrhnutým kandidátom môže byť každý člen študentskej časti akademickej obce fakulty, ktorý je denným študentom FMV a nie je členom volebnej komisie.
2. S prijatím kandidatúry musí navrhnutý kandidát vysloviť súhlas.

Volebná komisia zverejní zoznam kandidátov na členov AS FMV **dňa 27. 05. 2022.**

**Doplňujúce voľby členov AS FMV za študentskú časť sa uskutočnia 31.05. 2022 od 10.00 do 14.00 hod. prostredníctvom špeciálne vytvoreného kanálu v online prostredí MS Teams.**

Za členov AS FMV za študentskú časť sú zvolení tí dvaja kandidáti, ktorí získali najvyšší počet hlasov. V prípade rovnosti hlasov má prednosť ten kandidát, ktorý dlhšie pôsobí na FMV.

Voľby do AS FMV sú priame s tajným hlasovaním. Členov študentskej časti AS FMV volia členovia študentskej časti akademickej obce FMV. Vo volebnom kanáli na MS Teams bude voličom k dispozícii aplikácia na hlasovanie.

Voľby organizuje volebná komisia v zložení: Vladimír Stašák, doc. Milan Kurucz, CSc., Mgr. Renáta Balcová

Bratislava, 28.4.2022

Vladimír Stašák, predseda volebnej komisie